title: 2004/644/EF: Rådets afgørelse af 13. september 2004 om vedtagelse af gennemførelsesbestemmelser til Europa-Parlamentets og Rådets forordning (EF) nr. 45/2001 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger

text:
               21.9.2004

               DA

               Den Europæiske Unions Tidende

               L 296/16

      RÅDETS AFGØRELSE

   af 13. september 2004
   om vedtagelse af gennemførelsesbestemmelser til Europa-Parlamentets og Rådets forordning (EF) nr. 45/2001 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger
   (2004/644/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 286,
   under henvisning til Europa-Parlamentets og Rådets forordning (EF) nr. 45/2001 (1), særlig artikel 24, stk. 8, og
   ud fra følgende betragtninger:

               (1)

               Forordning (EF) nr. 45/2001, i det følgende benævnt »forordningen«, fastsætter de principper og regler, der gælder for alle fællesskabsinstitutioner og -organer, og bestemmer, at hver fællesskabsinstitution og hvert fællesskabsorgan skal udpege en databeskyttelsesansvarlig.

               (2)

               Artikel 24, stk. 8, i forordningen fastsætter, at yderligere gennemførelsesbestemmelser vedrørende den databeskyttelsesansvarlige vedtages af de enkelte fællesskabsinstitutioner eller organer i overensstemmelse med bestemmelserne i bilaget til forordningen. Disse gennemførelsesbestemmelser vedrører navnlig den databeskyttelsesansvarliges opgaver, hverv og beføjelser.

               (3)

               Gennemførelsesbestemmelserne bør også fastlægge, hvilke procedurer der skal anvendes i forbindelse med de registreredes udøvelse af deres rettigheder og opfyldelsen af de forpligtelser, som påhviler alle relevante aktører i fællesskabsinstitutionerne og organerne med hensyn til behandling af personoplysninger.

               (4)

               Gennemførelsesbestemmelserne til forordningen berører ikke forordning (EF) nr. 1049/2001 (2), afgørelse 2004/338/EF,Euratom (3), særlig bilag II, afgørelse 2001/264/EF (4), særlig del II, afsnit VI, i bilaget, samt afgørelse af 25. juni 2001 truffet af generalsekretæren for Rådet/den højtstående repræsentant for den fælles udenrigs- og sikkerhedspolitik (5) —

         TRUFFET FØLGENDE AFGØRELSE:
   AFDELING 1
   ALMINDELIGE BESTEMMELSER
   Artikel 1
   Formål og anvendelsesområde
   Denne afgørelse fastlægger yderligere gennemførelsesbestemmelser til Europa-Parlamentets og Rådets forordning (EF) nr. 45/2001, i det følgende benævnt »forordningen«, for så vidt angår Rådet for Den Europæiske Union.
   Artikel 2
   Definitioner
   Med forbehold af definitionerne i forordningen forstås i denne afgørelse ved:

               a)

               »den registeransvarlige«: den institution, det generaldirektorat, det direktorat, den afdeling, det kontor eller enhver anden organisatorisk enhed, som alene eller sammen med andre afgør, til hvilket formål og med hvilke hjælpemidler der må foretages behandling af personoplysninger, som angivet i den anmeldelse, der skal indgives til den databeskyttelsesansvarlige i overensstemmelse med forordningens artikel 25

               b)

               »kontaktperson«: den eller de assistenter i generaldirektoratet eller enhver anden ansat, der i samråd med den databeskyttelsesansvarlige er udpeget af vedkommendes generaldirektorat som dettes repræsentant med henblik på at varetage databeskyttelsesspørgsmål i tæt samarbejde med den databeskyttelsesansvarlige

               c)

               »de ansatte i GSR«: alle tjenestemænd i Generalsekretariatet for Rådet (i det følgende benævnt »GSR«) og alle andre personer, der er omfattet af vedtægten for tjenestemænd i De Europæiske Fællesskabet og ansættelsesvilkårene for de øvrige ansatte i Fællesskaberne som fastlagt i forordning (EØF, Euratom, EKSF) nr. 259/68 (6), i det følgende benævnt »personalevedtægten«, eller arbejder som kontraktansatte for GSR (praktikanter, konsulenter, leverandører af tjenesteydelser, tjenestemænd, der er udsendt af medlemsstaterne).

         AFDELING 2
   DEN DATABESKYTTELSESANSVARLIGE
   Artikel 3
   Udpegning af og status for den databeskyttelsesansvarlige
   1.   Vicegeneralsekretæren for Rådet udpeger den databeskyttelsesansvarlige, som registreres hos Den Europæiske Tilsynsførende for Databeskyttelse. Den databeskyttelsesansvarlige er direkte tilknyttet Rådets vicegeneralsekretær.
   2.   Den databeskyttelsesansvarliges mandat er treårigt og kan forlænges to gange.
   3.   Den databeskyttelsesansvarlige udfører sine opgaver på uafhængig vis og i samarbejde med Den Europæiske Tilsynsførende for Databeskyttelse. Navnlig må den databeskyttelsesansvarlige ikke modtage instrukser fra GSR's ansættelsesmyndighed eller fra andre vedrørende den interne anvendelse af forordningens bestemmelser eller vedrørende sit samarbejde med Den Europæiske Tilsynsførende for Databeskyttelse.
   4.   Evalueringen af den databeskyttelsesansvarliges udøvelse af sine opgaver og hverv finder sted efter forudgående høring af Den Europæiske Tilsynsførende for Databeskyttelse. Den databeskyttelsesansvarlige kan kun afsættes fra sit embede med samtykke fra Den Europæiske Tilsynsførende for Databeskyttelse, hvis vedkommende ikke længere opfylder de betingelser, der stilles for udførelsen af hvervet.
   5.   Med forbehold af den procedure, der gælder for udpegning af den databeskyttelsesansvarlige, underrettes denne om alle kontakter med eksterne parter vedrørende anvendelsen af forordningen, bl.a. med hensyn til samspillet med Den Europæiske Tilsynsførende for Databeskyttelse.
   6.   Med forbehold af de relevante bestemmelser i forordningen er den databeskyttelsesansvarlige og dennes medarbejdere underlagt de regler og forskrifter, der gælder for tjenestemænd og øvrige ansatte i De Europæiske Fællesskaber.
   Artikel 4
   Opgaver
   Den databeskyttelsesansvarlige har til opgave:

               a)

               at sikre, at de registeransvarlige og de registrerede underrettes om deres rettigheder og forpligtelser i medfør af forordningen. Den databeskyttelsesansvarlige udarbejder som led i udførelsen af denne opgave navnlig oplysnings- og anmeldelsesformularer, hører berørte parter og øger den generelle bevidsthed om databeskyttelsesspørgsmål

               b)

               at besvare anmodninger fra Den Europæiske Tilsynsførende for Databeskyttelse og inden for rammerne af sine beføjelser at samarbejde med Den Europæiske Tilsynsførende for Databeskyttelse på dennes anmodning eller på eget initiativ

               c)

               i fuld uafhængighed at sikre, at forordningens bestemmelser finder anvendelse internt i GSR

               d)

               at føre et register over de behandlinger, som de registeransvarlige foretager, og give enhver adgang hertil, enten direkte eller indirekte via Den Europæiske Tilsynsførende for Databeskyttelse

               e)

               at underrette Den Europæiske Tilsynsførende for Databeskyttelse om behandlinger, der vil kunne indebære en særlig risiko som omhandlet i forordningens artikel 27, stk. 2

               f)

               således at påse, at de registreredes rettigheder og frihedsrettigheder ikke risikerer at blive krænket som følge af behandlingerne.

         Artikel 5
   Hverv
   1.   Ud over de generelle opgaver, der skal varetages, består den databeskyttelsesansvarliges hverv i:

               a)

               at fungere som rådgiver for GSR's ansættelsesmyndighed og for de registeransvarlige i spørgsmål vedrørende anvendelsen af databeskyttelsesbestemmelserne. Den databeskyttelsesansvarlige kan uden om de officielle kanaler høres af ansættelsesmyndigheden, de berørte registeransvarlige, Personaleudvalget samt enhver fysisk person om ethvert spørgsmål, der vedrører fortolkningen eller anvendelsen af forordningen

               b)

               på eget initiativ eller på initiativ af ansættelsesmyndigheden, de registeransvarlige, Personaleudvalget eller enhver fysisk person at undersøge anliggender og forhold, der har direkte tilknytning til vedkommendes opgaver, og som kommer til vedkommendes kendskab, og aflægge rapport til ansættelsesmyndigheden eller den person, der anmodede om undersøgelsen. Hvis det skønnes hensigtsmæssigt, bør alle andre berørte parter også underrettes. Såfremt klageren er en fysisk person eller handler på vegne af en fysisk person, skal den databeskyttelsesansvarlige i videst muligt omfang sikre, at anmodningen behandles fortroligt, medmindre den registrerede utvetydigt har givet sit samtykke til, at anmodningen behandles på anden måde

               c)

               i forbindelse med udøvelsen af sine funktioner at samarbejde med de databeskyttelsesansvarlige i andre fællesskabsinstitutioner og -organer, navnlig ved at udveksle erfaringer og god praksis

               d)

               at repræsentere GSR i alle spørgsmål, der vedrører databeskyttelse; dette kan indebære, at den databeskyttelsesansvarlige skal deltage i relevante udvalg og fora på internationalt plan, jf. dog afgørelse 2004/338/EF, Euratom

               e)

               at forelægge en årlig rapport om sin virksomhed for vicegeneralsekretæren for Rådet og gøre den tilgængelig for de ansatte.

         2.   Den databeskyttelsesansvarlige og dennes medarbejdere må ikke videregive oplysninger eller dokumenter, som de kommer i besiddelse af som led i udførelsen af deres hverv, jf. dog artikel 4, litra b), artikel 5, stk. 1, litra b) og c), samt artikel 15.
   Artikel 6
   Beføjelser
   Som led i den databeskyttelsesansvarliges udførelse af sine opgaver og hverv

               a)

               skal vedkommende til enhver tid have adgang til de oplysninger, der er under behandling, og til alle kontorer, databehandlingsanlæg og databærere

               b)

               kan vedkommende anmode Rådets Juridiske Tjeneste om juridiske udtalelser

               c)

               kan vedkommende anmode om ekstern it-ekspertbistand med forudgående samtykke fra den anvisningsberettigede i overensstemmelse med Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (7) og gennemførelsesbestemmelserne hertil

               d)

               kan vedkommende med forbehold af de hverv og beføjelser, der er tillagt Den Europæiske Tilsynsførende for Databeskyttelse, foreslå GSR administrative foranstaltninger og fremsætte generelle henstillinger om, hvordan forordningen bør anvendes

               e)

               kan vedkommende i bestemte tilfælde fremsætte eventuelle andre henstillinger om praktiske forbedringer af databeskyttelsen til GSR og/eller alle andre berørte parter

               f)

               kan vedkommende bringe det til GSR's ansættelsesmyndigheds kendskab, såfremt en ansat ikke opfylder de i forordningen fastsatte forpligtelser, og foreslå, at der iværksættes en administrativ undersøgelse med henblik på i givet fald at anvende forordningens artikel 49.

         Artikel 7
   Ressourcer
   Den databeskyttelsesansvarlige får stillet de medarbejdere og ressourcer til rådighed, som er nødvendige for, at vedkommende kan udføre sine hverv.
   AFDELING 3
   RETTIGHEDER OG FORPLIGTELSER FOR AKTØRER PÅ DATABESKYTTELSESOMRÅDET
   Artikel 8
   Ansættelsesmyndigheden
   1.   Såfremt der indgives klage om overtrædelse af forordningens bestemmelser som omhandlet i artikel 90 i forordning (EF) nr. 723/2004, hører ansættelsesmyndigheden den databeskyttelsesansvarlige, som afgiver en skriftlig udtalelse senest 15 dage efter modtagelsen af anmodningen. Har den databeskyttelsesansvarlige ikke forelagt ansættelsesmyndigheden sin udtalelse inden udløbet af dette tidsrum, er den ikke længere påkrævet. Ansættelsesmyndigheden er ikke bundet af den databeskyttelsesansvarliges udtalelse.
   2.   Den databeskyttelsesansvarlige underrettes hver gang et spørgsmål, som har eller vil kunne have databeskyttelsesmæssige følgevirkninger, behandles.
   Artikel 9
   Registeransvarlige
   1.   De registeransvarlige har til opgave at sikre, at alle behandlinger under deres ansvar foretages i overensstemmelse med forordningen.
   2.   De registeransvarlige skal navnlig:

               a)

               indgive forudgående anmeldelse til den databeskyttelsesansvarlige om enhver behandling eller sæt af behandlinger, der tjener ét enkelt formål eller flere relaterede formål, samt om enhver væsentlig ændring af en igangværende behandling. Behandlinger, der er foretaget inden forordningens ikrafttræden den 1. februar 2001, anmeldes straks

               b)

               bistå den databeskyttelsesansvarlige og Den Europæiske Tilsynsførende for Databeskyttelse i udførelsen af deres respektive hverv, navnlig ved at efterkomme disses anmodninger om oplysninger inden 30 dage

               c)

               træffe passende tekniske og organisatoriske foranstaltninger og give de fornødne instrukser til de ansatte i GSR med henblik på både at sikre behandlingens fortrolige karakter og tilvejebringe et sikkerhedsniveau, der er tilstrækkeligt i forhold til de risici, behandlingen indebærer

               d)

               når det er relevant, høre den databeskyttelsesansvarlige om, hvorvidt behandlingen er i overensstemmelse med forordningen, navnlig, når de har grund til at antage, at visse behandlinger strider imod forordningens artikel 4-10. De kan også høre den databeskyttelsesansvarlige og/eller it-sikkerhedseksperterne i generaldirektorat A, Sikkerhedskontoret og Kontoret for Informationssystemsikkerhed (Infosec-Kontoret), om spørgsmål, der vedrører behandlingernes fortrolige karakter og sikkerhedsforanstaltninger truffet i medfør af forordningens artikel 22.

         Artikel 10
   Kontaktpersoner
   1.   Kontaktpersonen skal, med forbehold af den databeskyttelsesansvarliges ansvarsområder:

               a)

               bistå sit generaldirektorat eller sin enhed med at føre et register over alle igangværende behandlinger af personoplysninger

               b)

               bistå sit generaldirektorat eller sin enhed med at finde frem til de rette registeransvarlige

               c)

               have ret til at indhente relevante oplysninger fra de registeransvarlige og fra de ansatte, når det er nødvendigt for udførelsen af vedkommendes administrative opgaver i generaldirektoratet eller enheden. Dette omfatter ikke adgang til personoplysninger, der behandles under den registeransvarliges ansvar.

         2.   Med forbehold af de registeransvarliges ansvarsområder skal kontaktpersonerne:

               a)

               bistå de registeransvarlige med at opfylde deres forpligtelser

               b)

               om fornødent lette kommunikationen mellem den databeskyttelsesansvarlige og de registeransvarlige.

         Artikel 11
   De ansatte i GSR
   1.   Alle ansatte i GSR skal navnlig medvirke til anvendelsen af de fortroligheds- og sikkerhedsregler for behandling af personoplysninger, der er fastsat i forordningens artikel 21 og 22. Ingen ansat i GSR, som har adgang til personoplysninger, må behandle oplysningerne uden instruks fra den registeransvarlige, medmindre den pågældende har pligt hertil efter national lovgivning eller fællesskabslovgivningen.
   2.   Enhver ansat i GSR kan uden om de officielle kanaler indgive en klage til Den Europæiske Tilsynsførende for Databeskyttelse om en påstået overtrædelse af forordningens bestemmelser vedrørende behandling af personoplysninger, jf. de regler, der er fastsat af Den Europæiske Tilsynsførende for Databeskyttelse.
   Artikel 12
   Registrerede
   1.   Som led i de registreredes ret til at blive behørigt informeret om enhver behandling af personoplysninger, der vedrører dem, jf. forordningens artikel 11 og 12, kan de registrerede henvende sig til den relevante registeransvarlige med henblik på at udøve deres rettigheder efter forordningens artikel 13-19, jf. afdeling 5 i denne afgørelse.
   2.   Uden at det berører et eventuelt muligt retsmiddel, kan den enkelte registrerede indgive en klage til Den Europæiske Tilsynsførende for Databeskyttelse, hvis vedkommende finder, at de rettigheder, som forordningen tillægger vedkommende, er blevet krænket som følge af en behandling af vedkommendes personoplysninger i GSR, jf. de regler, der er fastsat af Den Europæiske Tilsynsførende for Databeskyttelse.
   3.   Ingen må lide skade som følge af, at der er indgivet en klage til Den Europæiske Tilsynsførende for Databeskyttelse, eller at et anliggende vedrørende en påstået overtrædelse af forordningens bestemmelser er bragt til den databeskyttelsesansvarliges kendskab.
   AFDELING 4
   REGISTER OVER ANMELDTE BEHANDLINGER
   Artikel 13
   Anmeldelsesprocedure
   1.   Den registeransvarlige underretter den databeskyttelsesansvarlige om enhver behandling af personoplysninger ved hjælp af en anmeldelsesformular, der er tilgængelig på GSR's intranet (databeskyttelse). Anmeldelsen sendes elektronisk til den databeskyttelsesansvarlige. Der sendes en bekræftende note vedrørende anmeldelsen til den databeskyttelsesansvarlige inden ti arbejdsdage. Når den databeskyttelsesansvarlige har modtaget den bekræftende note, indfører vedkommende anmeldelsen i registeret.
   2.   Anmeldelsen skal omfatte alle de oplysninger, der er anført i forordningens artikel 25, stk. 2. Enhver ændring, der berører disse oplysninger, meddeles straks den databeskyttelsesansvarlige.
   3.   Yderligere regler og procedurer vedrørende den anmeldelsesprocedure, som de registeransvarlige skal følge, skal indgå i de generelle henstillinger, som den databeskyttelsesansvarlige fremsætter.
   Artikel 14
   Registerets indhold og formål
   1.   Den databeskyttelsesansvarlige fører et register oprettet på grundlag af de anmeldelser, som modtages fra de registeransvarlige, over alle behandlinger, der foretages af personoplysninger.
   2.   Registeret skal som et minimum indeholde de oplysninger, der er nævnt i forordningens artikel 25, stk. 2, litra a)-g). De oplysninger, som den databeskyttelsesansvarlige indfører i registeret, kan dog undtagelsesvis begrænses, når det er nødvendigt for at beskytte sikkerheden i forbindelse med en specifik behandling.
   3.   Registeret skal være en fortegnelse over de behandlinger af personoplysninger, der finder sted i GSR. Det skal levere oplysninger til de registrerede og lette udøvelsen af disses rettigheder i henhold til forordningens artikel 13-19.
   Artikel 15
   Adgang til registeret
   1.   Den databeskyttelsesansvarlige træffer passende foranstaltninger til at sikre, at alle personer har adgang til registeret, enten direkte eller indirekte via Den Europæiske Tilsynsførende for Databeskyttelse. Den databeskyttelsesansvarlige giver navnlig oplysninger til de berørte personer om, hvordan og hvor der kan indgives anmodning om adgang til registeret, og yder dem bistand hertil.
   2.   Undtagen i tilfælde, hvor der gives onlineadgang til registeret, fremsættes anmodninger om adgang til registeret skriftligt, herunder elektronisk, på et af de sprog, der er nævnt i traktatens artikel 314, og tilstrækkelig præcist til, at den databeskyttelsesansvarlige kan identificere den relevante behandling. Der fremsendes straks en kvittering for modtagelse til den anmodende person.
   3.   Hvis en anmodning ikke er tilstrækkelig præcis, beder den databeskyttelsesansvarlige den anmodende person om at præcisere anmodningen og bistår vedkommende hermed. Vedrører anmodningen et meget stort antal behandlinger, kan den databeskyttelsesansvarlige uformelt tage kontakt til den anmodende person med henblik på at finde en rimelig løsning.
   4.   Enhver person kan anmode den databeskyttelsesansvarlige om en kopi af de oplysninger, som er tilgængelige i registeret om en hvilken som helst anmeldt behandling.
   AFDELING 5
   PROCEDURE FOR DE REGISTREREDES UDØVELSE AF DERES RETTIGHEDER
   Artikel 16
   Almindelige bestemmelser
   1.   De rettigheder for registrerede, som fastsættes i denne afdeling, kan kun udøves af de berørte personer selv eller i undtagelsestilfælde på vegne af de pågældende på grundlag af behørig bemyndigelse. Anmodninger fremsættes skriftligt til den relevante registeransvarlige med kopi til den databeskyttelsesansvarlige. Om fornødent bistår den databeskyttelsesansvarlige den registrerede med at finde frem til den rette registeransvarlige. Den databeskyttelsesansvarlige stiller specifikke formularer til rådighed. De registeransvarlige imødekommer kun anmodningen, hvis formularen er fuldstændigt udfyldt, og klagerens identitet er blevet verificeret. Det er gratis for de registrerede at udøve deres rettigheder.
   2.   Den registeransvarlige sender den anmodende person en kvittering for modtagelse senest fem arbejdsdage efter registreringen af anmodningen. Medmindre andet er fastsat, besvarer den registeransvarlige anmodningen senest 15 arbejdsdage efter registreringen af anmodningen, idet vedkommende enten imødekommer anmodningen eller skriftligt begrunder det fulde eller delvise afslag, navnlig i tilfælde, hvor den anmodende person ikke betragtes som registreret.
   3.   Hvor der er tale om uregelmæssigheder eller åbenlyst misbrug fra den registreredes side med hensyn til udøvelsen af vedkommendes rettigheder, og hvor den registrerede hævder, at behandlingen er ulovlig, skal den registeransvarlige høre den databeskyttelsesansvarlige om anmodningen og/eller henvise den registrerede til den databeskyttelsesansvarlige, som afgør, om anmodningen skal behandles, og hvordan sagen skal følges op.
   4.   Enhver berørt person kan høre den databeskyttelsesansvarlige om udøvelsen af sine rettigheder i et bestemt tilfælde. Uden at det berører et eventuelt muligt retsmiddel, kan den registrerede indgive en klage til Den Europæiske Tilsynsførende for Databeskyttelse, hvis vedkommende finder, at de rettigheder, som forordningen tillægger vedkommende, er blevet krænket som følge af en behandling af vedkommendes personoplysninger.
   Artikel 17
   Ret til indsigt
   Den registrerede har indtil tre måneder efter, at den registeransvarlige har modtaget den registreredes anmodning, til enhver tid ret til hos den registeransvarlige uden begrænsning at få de oplysninger, der er omhandlet i forordningens artikel 13, litra a)-d), enten ved at konsultere oplysningerne på stedet eller ved at få udleveret en kopi, eventuelt også en elektronisk kopi, alt efter den registreredes ønske.
   Artikel 18
   Ret til berigtigelse
   I en anmodning fra en registreret om berigtigelse af urigtige eller ufuldstændige personoplysninger præciseres det, hvilke oplysninger der er tale om, og hvilken berigtigelse der skal foretages. Den registeransvarlige behandler omgående en sådan anmodning.
   Artikel 19
   Ret til blokering
   Den registeransvarlige behandler omgående enhver anmodning om blokering af personoplysninger efter forordningens artikel 15. I anmodningen præciseres det, hvilke personoplysninger der er tale om, og hvorfor de ønskes blokeret. Den registeransvarlige underretter den registrerede, som har indgivet anmodningen, inden oplysningerne frigives.
   Artikel 20
   Ret til sletning
   Den registrerede kan anmode den registeransvarlige om omgående at slette personoplysninger, hvis behandlingen af dem er ulovlig, navnlig i tilfælde, hvor forordningens artikel 4-10 er overtrådt. I anmodningen præciseres det, hvilke oplysninger der er tale om, og det begrundes eller godtgøres, at behandlingen er ulovlig. I edb-baserede registre sker sletning i princippet med alle relevante tekniske hjælpemidler, der udelukker al yderligere behandling af slettede oplysninger. Hvis det af tekniske årsager ikke er muligt at slette oplysninger, sørger den registeransvarlige, efter høring af den databeskyttelsesansvarlige og den berørte person, for øjeblikkelig at blokere sådanne oplysninger.
   Artikel 21
   Underretning af tredjemand
   Den registrerede kan kræve af den registeransvarlige, at denne i tilfælde af berigtigelse, blokering eller sletning på anmodning af den registrerede, underretter tredjemand, til hvem den registreredes personoplysninger er videregivet, medmindre dette viser sig umuligt eller kræver en uforholdsmæssig stor indsats.
   Artikel 22
   Indsigelsesret
   Den registrerede har i henhold til forordningens artikel 18 ret til at gøre indsigelse mod behandling af personoplysninger, der vedrører vedkommende, mod videregivelse og anvendelse af sådanne oplysninger. I anmodningen præciseres det, hvilke oplysninger der er tale om, og anmodningen begrundes. Er der tale om en berettiget indsigelse, må den pågældende behandling ikke længere omfatte disse personoplysninger.
   Artikel 23
   Edb-baserede individuelle afgørelser
   Den registrerede har i henhold til forordningens artikel 19 ret til ikke at være undergivet edb-baserede individuelle afgørelser, medmindre afgørelsen udtrykkeligt er tilladt i henhold til national lovgivning eller fællesskabslovgivningen eller en beslutning truffet af Den Europæiske Tilsynsførende for Databeskyttelse med henblik på at beskytte den registreredes legitime interesser. I begge tilfælde skal den registrerede have mulighed for forudgående at give sin mening til kende og rådføre sig med den databeskyttelsesansvarlige.
   Artikel 24
   Undtagelser og begrænsninger
   1.   Den registeransvarlige kan, såfremt de i forordningens artikel 20 specificerede legitime grunde klart berettiger dette, begrænse de rettigheder, der er omhandlet i artikel 17-21 i denne afgørelse. Medmindre der er tale om en absolut nødvendighed, rådfører den registeransvarlige sig først med den databeskyttelsesansvarlige, hvis udtalelse ikke er bindende for institutionen. Den registeransvarlige besvarer omgående anmodninger, der vedrører anvendelsen af undtagelser eller begrænsninger i udøvelsen af rettigheder, og begrunder sin afgørelse.
   2.   Enhver person kan anmode Den Europæiske Tilsynsførende for Databeskyttelse om at anvende forordningens artikel 47, stk. 1, litra c).
   AFDELING 6
   UNDERSØGELSESPROCEDUREN
   Artikel 25
   Praktiske gennemførelsesbestemmelser
   1.   Anmodninger om en undersøgelse fremsættes skriftligt til den databeskyttelsesansvarlige ved hjælp af en særlig formular, som fås hos den databeskyttelsesansvarlige. I tilfælde af åbenlyst misbrug af retten til at anmode om en undersøgelse, f.eks. hvis den samme person kort tid forinden har indgivet en identisk anmodning, er den databeskyttelsesansvarlige ikke forpligtet til at besvare anmodningen.
   2.   Den databeskyttelsesansvarlige sender inden 15 dage efter modtagelsen af anmodningen en kvittering for modtagelse til ansættelsesmyndigheden eller til den person, som anmodede om undersøgelsen, og kontrollerer, om anmodningen skal behandles fortroligt.
   3.   Den databeskyttelsesansvarlige anmoder den registeransvarlige, som forestår den berørte behandling, om at fremsætte en skriftlig udtalelse om spørgsmålet. Den registeransvarlige sender sit svar til den databeskyttelsesansvarlige inden 15 dage. Den databeskyttelsesansvarlige kan eventuelt udbede sig supplerende oplysninger fra andre parter som f.eks. Sikkerhedskontoret og Kontoret for Informationssystemsikkerhed (Infosec-Kontoret) i GSR. Om fornødent kan den databeskyttelsesansvarlige anmode Rådets Juridiske Tjeneste om en udtalelse. Oplysningerne eller udtalelsen sendes til den databeskyttelsesansvarlige inden 30 dage.
   4.   Den databeskyttelsesansvarlige aflægger rapport til ansættelsesmyndigheden eller til den person, der fremsatte anmodningen, senest tre måneder efter modtagelsen af anmodningen.
   AFDELING 7
   AFSLUTTENDE BESTEMMELSER
   Artikel 26
   Virkning
   Denne afgørelse har virkning fra dagen efter offentliggørelsen i Den Europæiske Unions Tidende.

      Udfærdiget i Bruxelles, den 13. september 2004.

            På Rådets vegne

         B. R. BOT

            Formand

      (1)  EFT L 8 af 12.1.2001, s. 1.

      (2)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).

      (3)  Rådets afgørelse 2004/338/EF, Euratom af 22. marts 2004 om vedtagelse af Rådets forretningsorden (EUT L 106 af 15.4.2004, s. 22).

      (4)  Rådets afgørelse 2001/264/EF af 19. marts 2001 om vedtagelse af Rådets sikkerhedsforskrifter (EFT L 101 af 11.4.2001, s. 1). Senest ændret ved afgørelse 2004/194/EF (EUT L 63 af 28.2.2004, s. 48).

      (5)  Afgørelse truffet af generalsekretæren for Rådet/den højtstående repræsentant for den fælles udenrigs- og sikkerhedspolitik den 25. juni 2001 om en kodeks for god forvaltningsskik for Generalsekretariatet for Rådet for Den Europæiske Union og dets personale for så vidt angår deres tjenstlige forbindelser med offentligheden (EFT C 189 af 5.7.2001, s. 1).

      (6)  EFT L 56 af 4.3.1968, s. 1. Senest ændret ved forordning (EF, Euratom) nr. 723/2004 (EUT L 124 af 27.4.2004, s. 1).

      (7)  EFT L 248 af 16.9.2002, s. 1.


title: 2010/447/FUSP: Rådets afgørelse 2010/447/FUSP af 11. august 2010 om forlængelse af mandatet for Den Europæiske Unions særlige repræsentant for fredsprocessen i Mellemøsten

text:
               12.8.2010

               DA

               Den Europæiske Unions Tidende

               L 211/39

         RÅDETS AFGØRELSE 2010/447/FUSP
   af 11. august 2010
   om forlængelse af mandatet for Den Europæiske Unions særlige repræsentant for fredsprocessen i Mellemøsten
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 21. juli 2003 fælles aktion 2003/537/FUSP (1) om udnævnelse af Marc OTTE til Den Europæiske Unions særlige repræsentant (i det følgende benævnt »EUSR«) for fredsprocessen i Mellemøsten.

               (2)

               Den 22. februar 2010 vedtog Rådet afgørelse 2010/107/FUSP (2) om forlængelse af EUSR's mandat indtil den 31. august 2010.

               (3)

               EUSR's mandat bør forlænges indtil den 28. februar 2011, eller indtil Rådet på forslag af Unionens højtstående repræsentant for udenrigsanliggender og sikkerhedspolitik (i det følgende benævnt »HR«) træffer afgørelse om, at passende funktioner svarende til funktionerne i henhold til afgørelse 2010/107/FUSP er blevet oprettet i Tjenesten for EU's Optræden Udadtil, og afslutter mandatet.

               (4)

               EUSR skal gennemføre sit mandat under forhold, som muligvis vil blive forværret og vil kunne skade målene for den fælles udenrigs- og sikkerhedspolitik, jf. traktatens artikel 21 —

         VEDTAGET DENNE AFGØRELSE:
   Artikel 1
   I afgørelse 2010/107/FUSP foretages følgende ændringer:

               1)

               Artikel 1 affattes således:
               »Artikel 1
               Den Europæiske Unions særlige repræsentant
               Mandatet for Marc OTTE som Den Europæiske Unions særlige repræsentant (EUSR) for fredsprocessen i Mellemøsten forlænges indtil den 28. februar 2011, eller indtil Rådet på forslag af den højtstående repræsentant træffer afgørelse om, at passende funktioner svarende til funktionerne i henhold til den nuværende afgørelse er blevet oprettet i Tjenesten for EU's Optræden Udadtil, og afslutter mandatet.«

               2)

               Artikel 5 affattes således:
               »Artikel 5
               Finansiering
               1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. marts 2010 til den 31. august 2010 udgør 730 000 EUR.
               2.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. september 2010 til den 28. februar 2011 udgør 585 000 EUR.
               3.   Udgifterne forvaltes i overensstemmelse med de procedurer og regler, der gælder for Unionens almindelige budget.
               4.   Udgifterne forvaltes i henhold til en kontrakt mellem EUSR og Kommissionen. EUSR står til regnskab for alle udgifter over for Kommissionen.«.

         Artikel 2
   Ikrafttræden
   Denne afgørelse træder i kraft på dagen for vedtagelsen.

      Udfærdiget i Bruxelles, den 11. august 2010.

            På Rådets vegne

         S. VANACKERE

            Formand

      (1)  EUT L 184 af 23.7.2003, s. 45.

      (2)  EUT L 46 af 23.2.2010, s. 8.


title: 2007/323/EF: Rådets afgørelse af 18. september 2006 om undertegnelse og foreløbig anvendelse af aftalen mellem Det Europæiske Fællesskab og Republikken Paraguay om visse aspekter af lufttrafik

text:
               11.5.2007

               DA

               Den Europæiske Unions Tidende

               L 122/30

         RÅDETS AFGØRELSE
   af 18. september 2006
   om undertegnelse og foreløbig anvendelse af aftalen mellem Det Europæiske Fællesskab og Republikken Paraguay om visse aspekter af lufttrafik
   (2007/323/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 80, stk. 2, sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:

               (1)

               Rådet besluttede den 5. juni 2003 at bemyndige Kommissionen til at indlede forhandlinger med tredjelande om en fællesskabsaftale, som skulle træde i stedet for visse bestemmelser i eksisterende bilaterale aftaler.

               (2)

               På Fællesskabets vegne har Kommissionen forhandlet sig frem til en aftale med Republikken Paraguay om visse aspekter af lufttrafik i overensstemmelse med de mekanismer og direktiver, der blev fastsat i bilaget til Rådets afgørelse.

               (3)

               Den aftale, Kommissionen har forhandlet sig frem til, bør undertegnes og anvendes foreløbigt med forbehold af senere indgåelse —

         TRUFFET FØLGENDE AFGØRELSE:
   Artikel 1
   Undertegnelsen af aftalen mellem Det Europæiske Fællesskab og Republikken Paraguay om visse aspekter af lufttrafik godkendes herved på vegne af Fællesskabet med forbehold af aftalens indgåelse.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der på Fællesskabets vegne er beføjet til at undertegne aftalen med forbehold af senere indgåelse.
   Artikel 3
   Indtil aftalen træder i kraft, anvendes den foreløbigt fra den første dag i måneden efter den dato, hvor parterne meddeler hinanden, at de i denne henseende nødvendige procedurer er afsluttet.
   Artikel 4
   Formanden for Rådet bemyndiges herved til at foranstalte den notifikation, der er omhandlet i aftalens artikel 9, stk. 2.

      Udfærdiget i Bruxelles, den 18. september 2006.

            På Rådets vegne

         J. KORKEAOJA

            Formand

    ---documentbreak---

               11.5.2007

               DA

               Den Europæiske Unions Tidende

               L 122/31

         AFTALE
   mellem Det Europæiske Fællesskab og Republikken Paraguay om visse aspekter af lufttrafik
   DET EUROPÆISKE FÆLLESSKAB
   på den ene side, og
   REPUBLIKKEN PARAGUAY
   på den anden side,
   (i det følgende benævnt »parterne«),
   SOM KONSTATERER, at der er undertegnet bilaterale lufttrafikaftaler mellem flere af Det Europæiske Fællesskabs medlemsstater og Republikken Paraguay med bestemmelser, der strider mod fællesskabsretten,
   SOM KONSTATERER, at Det Europæiske Fællesskab har enekompetence på flere områder, der kan være omfattet af bilaterale lufttrafikaftaler mellem medlemsstater i Det Europæiske Fællesskab og tredjelande,
   SOM KONSTATERER, at luftfartsselskaber, der er etableret i en medlemsstat, i henhold til EF’s lovgivning har ret til uden forskelsbehandling at få adgang til luftruter mellem Det Europæiske Fællesskabs medlemsstater og tredjelande,
   SOM HENVISER til de aftaler mellem Det Europæiske Fællesskab og visse tredjelande, der giver statsborgere i de pågældende tredjelande mulighed for at erhverve ejendomsrettigheder i luftfartsselskaber, som der er udstedt licens til i overensstemmelse med EF’s lovgivning,
   SOM ERKENDER, at bestemmelser i de bilaterale lufttrafikaftaler mellem medlemsstater i Det Europæiske Fællesskab og Republikken Paraguay, som strider mod EF-retten, skal bringes i overensstemmelse med denne med det formål at tilvejebringe et forsvarligt regelgrundlag for lufttrafikken mellem Det Europæiske Fællesskab og Republikken Paraguay og for at sikre kontinuiteten i denne lufttrafik,
   SOM KONSTATERER, at Det Europæiske Fællesskab ikke har til formål med disse forhandlinger at øge det samlede omfang af lufttrafikken mellem Det Europæiske Fællesskab og Republikken Paraguay, at påvirke balancen mellem luftfartsselskaber fra Det Europæiske Fællesskab og luftfartsselskaber fra Republikken Paraguay eller at forhandle om ændringer af de eksisterende bilaterale lufttrafikaftalers bestemmelser om trafikrettigheder —
   ER BLEVET ENIGE OM FØLGENDE:
   Artikel 1
   Almindelige bestemmelser
   1.   I denne aftale forstås ved »medlemsstater« Det Europæiske Fællesskabs medlemsstater. Ved »LACAC-medlemsstater« forstås medlemsstater i Den Latinamerikanske Kommission for Civil Luftfart.
   2.   Når der i de enkelte aftaler, der er anført i bilag I, henvises til statsborgere i den medlemsstat, der er part i den pågældende aftale, skal dette forstås således, at der henvises til statsborgere i Det Europæiske Fællesskabs medlemsstater.
   3.   Når der i de enkelte aftaler, der er anført i bilag I, henvises til luftfartsselskaber fra den medlemsstat, der er part i den pågældende aftale, skal dette forstås således, at der henvises til luftfartsselskaber, som udpeges af den pågældende medlemsstat.
   Artikel 2
   Udpegning, tilladelse og tilbagekaldelse
   1.   Bestemmelserne i stk. 2 og 3 går forud for de tilsvarende bestemmelser i de artikler, der er anført i bilag II, litra a) henholdsvis litra b), med hensyn til den pågældende medlemsstats udpegning af et luftfartsselskab og Republikken Paraguays udstedelse af godkendelser og tilladelser til luftfartsselskabet og med hensyn til henholdsvis afvisning, tilbagekaldelse, suspendering og begrænsning af godkendelser og tilladelser til luftfartsselskabet.
   Bestemmelserne i stk. 4 og 5 går forud for de tilsvarende bestemmelser i de artikler, der er anført i bilag II, litra a) henholdsvis litra b), med hensyn til Paraguays udpegning af et luftfartsselskab og den pågældende medlemsstats udstedelse af godkendelser og tilladelser til luftfartsselskabet og med hensyn til henholdsvis afvisning, tilbagekaldelse, suspendering og begrænsning af godkendelser og tilladelser til luftfartsselskabet.
   2.   Når Republikken Paraguay modtager en udpegning fra en medlemsstat, udsteder den de relevante godkendelser og tilladelser med det mindst mulige tidsforbrug til procedurer, forudsat:

               i)

               at luftfartsselskabet er etableret i overensstemmelse med traktaten om oprettelse af Det Europæiske Fællesskab på den udpegende medlemsstats område og er i besiddelse af en fællesskabsretligt gyldig licens, og

               ii)

               at den medlemsstat, der står for udstedelsen af »Air Operator’s Certificate«, udøver og opretholder en effektiv myndighedskontrol med luftfartsselskabet, og at den relevante luftfartsmyndighed er entydigt identificeret i udpegningen, og

               iii)

               at luftfartsselskabet ejes, enten direkte eller i kraft af en ejermajoritet, og effektivt kontrolleres af medlemsstater og/eller statsborgere i medlemsstater eller andre stater som anført i bilag III og/eller statsborgere i disse stater.

         3.   Republikken Paraguay kan afvise, tilbagekalde, suspendere eller begrænse godkendelserne eller tilladelserne til et luftfartsselskab, som en medlemsstat har udpeget:

               i)

               hvis luftfartsselskabet ikke er etableret på den udpegende medlemsstats område i overensstemmelse med traktaten om oprettelse af Det Europæiske Fællesskab eller ikke er i besiddelse af en fællesskabsretligt gyldig licens, eller

               ii)

               hvis den medlemsstat, der står for udstedelsen af »Air Operator’s Certificate«, ikke udøver og opretholder en effektiv myndighedskontrol med luftfartsselskabet, og den relevante luftfartsmyndighed ikke er entydigt identificeret i udpegningen, eller

               iii)

               hvis luftfartsselskabet ikke ejes, enten direkte eller i kraft af en ejermajoritet, og effektivt kontrolleres af medlemsstater og/eller statsborgere i medlemsstater eller af andre stater som anført i bilag III og/eller statsborgere i disse stater, eller

               iv)

               hvis luftfartsselskabet i forvejen har tilladelse til at operere i henhold til en bilateral aftale mellem Republikken Paraguay og en anden medlemsstat, og Republikken Paraguay godtgør, at den ville omgå begrænsninger i trafikrettigheder, som fremgår af denne anden aftale, ved at udøve trafikrettigheder i henhold nærværende aftale på en rute, der omfatter et punkt i den pågældende anden medlemsstat, eller

               v)

               hvis luftfartsselskabet er i besiddelse af et »Air Operator’s Certificate« udstedt af en medlemsstat, uden at der foreligger nogen bilateral lufttrafikaftale mellem Republikken Paraguay og den pågældende medlemsstat, og hvis det luftfartsselskab, som Republikken Paraguay har udpeget, har fået afslag på trafikrettigheder til den pågældende medlemsstat.

         Republikken Paraguay udøver sine rettigheder i henhold til dette stykke uden at forskelsbehandle luftfartsselskaber fra Fællesskabet på grundlag af nationalitet.
   4.   Når en medlemsstat modtager en udpegning fra Republikken Paraguay, udsteder den de relevante godkendelser og tilladelser med det mindst mulige tidsforbrug til procedurer, forudsat:

               i)

               at luftfartsselskabet er etableret på Republikken Paraguay område, og

               ii)

               at Republikken Paraguay udøver og opretholder en effektiv myndighedskontrol med luftfartsselskabet og står for udstedelsen af selskabets »Air Operator’s Certificate«, og

               iii)

               at luftfartsselskabet ejes og effektivt kontrolleres — enten direkte eller i kraft af en ejermajoritet — af LACAC-medlemsstater og/eller statsborgere i LACAC-medlemsstater.

         5.   En medlemsstat kan afvise, tilbagekalde, suspendere eller begrænse godkendelsen eller tilladelserne til et luftfartsselskab, som Republikken Paraguay har udpeget:

               i)

               hvis luftfartsselskabet ikke er etableret på Republikken Paraguays område, eller

               ii)

               hvis Republikken Paraguay ikke udøver og opretholder en effektiv myndighedskontrol med luftfartsselskabet, eller hvis Republikken Paraguay ikke står for udstedelsen af selskabets »Air Operator’s Certificate«, eller

               iii)

               hvis luftfartsselskabet ikke ejes og effektivt kontrolleres — enten direkte eller i kraft af en ejermajoritet — af LACAC-medlemsstater og/eller statsborgere i LACAC-medlemsstater, eller

               iv)

               hvis luftfartsselskabet i forvejen har tilladelse til at operere i henhold til en bilateral aftale mellem medlemsstaten og en anden LACAC-medlemsstat, og medlemsstaten godtgør, at den ville omgå begrænsninger i trafikrettigheder, som fremgår af denne anden aftale, ved at udøve trafikrettigheder i henhold nærværende aftale på en rute, der omfatter et punkt i den pågældende anden LACAC-medlemsstat.

         Artikel 3
   Sikkerhed
   1.   Stk. 2 i denne artikel supplerer de artikler, der er anført i bilag II, litra c).
   2.   Når en medlemsstat har udpeget et luftfartsselskab, som en anden medlemsstat udøver og opretholder myndighedskontrol med, gælder Republikken Paraguays rettigheder efter sikkerhedsbestemmelserne i aftalen mellem den medlemsstat, der har udpeget luftfartsselskabet, og Republikken Paraguay også for den pågældende anden medlemsstats vedtagelse, gennemførelse og opretholdelse af sikkerhedskrav og for det pågældende luftfartsselskabs driftstilladelse.
   Artikel 4
   Beskatning af flybrændstof
   1.   Stk. 2 og 3 i denne artikel supplerer de tilsvarende bestemmelser i de artikler, der er anført i bilag II, litra d).
   2.   Uanset eventuelle andre bestemmelser om det modsatte er intet i de aftaler, der er anført i bilag II, litra d), til hinder for, at medlemsstaterne uden forskelsbehandling kan opkræve enhver form for skatter, afgifter eller gebyrer på brændstof, der på deres område leveres til brug i et luftfartøj, der tilhører et luftfartsselskab udpeget af Republikken Paraguay, og som beflyver en rute mellem et punkt på den pågældende medlemsstats område og et andet punkt på denne eller en anden medlemsstats område.
   3.   Uanset eventuelle andre bestemmelser om det modsatte er intet i de aftaler, der er anført i bilag II, litra d), til hinder for, at Republikken Paraguay uden forskelsbehandling kan opkræve enhver form for skatter, afgifter eller gebyrer på brændstof, der på dens område leveres til brug i et luftfartøj, der tilhører et luftfartsselskab udpeget af en medlemsstat, og som beflyver en rute mellem et punkt på Republikken Paraguays område og et andet punkt på Republikken Paraguays eller en anden LACAC-medlemsstats område.
   Artikel 5
   Transporttakster
   1.   Stk. 2 og 3 i denne artikel supplerer de artikler, der er anført i bilag II, litra e).
   2.   Det eller de luftfartsselskaber, der udpeges af Republikken Paraguay i henhold til en aftale, jf. bilag I, der indeholder en af de bestemmelser, der er anført i bilag II, litra e), opkræver takster for transport, som udelukkende finder sted inden for Det Europæiske Fællesskabs område, i overensstemmelse med Det Europæiske Fællesskabs lovgivning. Det Europæiske Fællesskabs lovgivning anvendes uden forskelsbehandling.
   3.   Det eller de luftfartsselskaber, der udpeges af en medlemsstat i henhold til en aftale, jf. bilag I, der indeholder en af de bestemmelser, der er anført i bilag II, litra e), opkræver takster for transport, som finder sted mellem Republikken Paraguay og en anden LACAC-medlemsstat i overensstemmelse med Republikken Paraguays lovgivning om prisførerskab, som anvendes uden forskelsbehandling.
   Artikel 6
   Forenelighed med konkurrencereglerne
   1.   Uanset eventuelle andre bestemmelser om det modsatte må intet i de aftaler, der er anført i bilag I:

               i)

               fremme vedtagelsen af aftaler mellem virksomheder, vedtagelser inden for sammenslutninger af virksomheder eller alle former for samordnet praksis, som hindrer, fordrejer eller begrænser konkurrencen

               ii)

               forstærke virkningerne af en eventuel aftale, vedtagelse eller samordnet praksis eller

               iii)

               uddelegere ansvaret for at tage skridt til at hindre, fordreje eller begrænse konkurrencen til private erhvervsdrivende.

         2.   Bestemmelser i de aftaler, der er anført i bilag I, og som er uforenelige med denne artikels stk. 1, finder ikke anvendelse.
   Artikel 7
   Bilag til aftalen
   Bilagene til denne aftale udgør en integrerende del af aftalen.
   Artikel 8
   Revision eller ændring
   Parterne kan efter fælles overenskomst til enhver tid revidere eller ændre denne aftale.
   Artikel 9
   Ikrafttræden og foreløbig anvendelse
   1.   Denne aftale træder i kraft, når parterne har udvekslet skriftlige noter om, at de har afsluttet de interne procedurer, som er en forudsætning for, at den kan træde i kraft.
   2.   Uanset stk. 1 er parterne enige om at anvende aftalen midlertidigt fra den første dag i måneden efter den dato, hvor parterne meddeler hinanden, at de nødvendige procedurer i denne henseende er afsluttet.
   3.   Aftaler og andre arrangementer mellem medlemsstaterne og Republikken Paraguay, som på datoen for denne aftales undertegnelse endnu ikke var trådt i kraft, og som ikke finder foreløbig anvendelse, er anført i bilag 1, litra b). Denne aftale finder anvendelse på alle sådanne aftaler og arrangementer, fra de træder i kraft eller finder foreløbig anvendelse.
   Artikel 10
   Ophør
   1.   Hvis en aftale, der er anført i bilag I, ophører, ophører samtidig alle nærværende aftales bestemmelser vedrørende den pågældende aftale.
   2.   Hvis alle de aftaler, der er anført i bilag I, ophører, ophører nærværende aftale samtidig.

      TIL BEKRÆFTELSE HERAF har undertegnede befuldmægtigede underskrevet denne aftale.
      Udfærdiget i Bruxelles den toogtyvende februar to tusind og syv i to eksemplarer på dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk og ungarsk. I tilfælde af uoverensstemmelse går den spanske tekst forud for de andre sprogudgaver.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Парагвай
         Por la República del Paraguay
         Za Paraguayskou republiku
         For Republikken Paraguay
         Für die Republik Paraguay
         Paraguay Vabariigi nimel
         Για τη Δημοκρατία της Παραγoυάης
         For the Republic of Paraguay
         Pour la République du Paraguay
         Per la Repubblica del Paraguay
         Paragvajas Republikas vārdā
         Paragvajaus Respublikos vardu
         A Paraguayi Köztársaság részéről
         Għar-Repubblika tal-Paragwaj
         Voor de Republiek Paraguay
         W imieniu Republiki Paragwaju
         Pela República do Paraguai
         Pentru Republica Paraguay
         Za Paraguajskú republiku
         Za Republiko Paragvaj
         Paraguayn tasavallan puolesta
         För Republiken Paraguay

   BILAG I
   Liste over aftaler, som der henvises til i denne aftales artikel 1

               a)

               Lufttrafikaftaler mellem Republikken Paraguay og medlemsstater i Det Europæiske Fællesskab, som på tidspunktet for denne aftales undertegnelse er indgået, undertegnet og/eller anvendes foreløbigt

                           —

                           Lufttransportaftale mellem Republikken Paraguay og Forbundsrepublikken Tyskland undertegnet i Bonn den 26. november 1974 i det følgende — dvs. bilag II — benævnt »aftalen Paraguay-Tyskland«

                           —

                           Aftale mellem Republikken Paraguay og Kongeriget Belgien om lufttransport undertegnet i Asuncion den 1. september 1972, som ændret ved det godkendte referat undertegnet i Bruxelles den 3. september 1982, i det følgende — dvs. bilag II — benævnt »aftalen Paraguay-Belgien«

                           —

                           Aftale mellem Republikken Paraguays regering og Spaniens regering om lufttransport undertegnet i Madrid den 12. maj 1976, suppleret ved det godkendte referat undertegnet i Asuncion den 2. november 1978, ved det godkendte referat undertegnet i Asuncion den 1. september 1985 og ved det godkendte referat undertegnet i Madrid den 6. oktober 1992, i det følgende — dvs. bilag II — benævnt »aftalen Paraguay-Spanien«.

                           —

                           Aftale mellem Republikken Paraguay og Kongeriget Nederlandene om lufttransport undertegnet i Haag den 7. februar 1974, i det følgende — dvs. bilag II — benævnt »aftalen Paraguay-Nederlandene«

               b)

               Lufttrafikaftaler og andre arrangementer mellem Republikken Paraguay og medlemsstater i Det Europæiske Fællesskab, der er paraferet eller undertegnet, men som på tidspunktet for denne aftales undertegnelse endnu ikke er trådt i kraft, og som ikke anvendes foreløbigt

                           —

                           Udkast til aftale mellem Republikken Paraguays regering og Den Italienske Republiks regering om lufttrafik mellem de to landes territorier, paraferet i Rom den 18. juli 1985 som bilag til det godkendte referat af konsultationerne — i det følgende — dvs. bilag II — benævnt »udkast til aftale Paraguay-Italien«

                           —

                           Udkast til aftale mellem Republikken Paraguays regering og Det Forenede Kongerige Storbritannien og Nordirlands regering om lufttrafik, paraferet i Asuncion den 28. august 1998 som bilag B til den godkendte protokol mellem Republikken Paraguays og Det Forenede Kongeriges luftfartsmyndigheder, i det følgende — dvs. bilag II — benævnt »udkast til aftale Paraguay-UK«.

         BILAG II
   Liste over artikler i de i bilag I anførte aftaler, som der henvises til i denne aftales artikel 2-5

               a)

               Udpegning:

                           —

                           Artikel 3 i aftalen Paraguay-Tyskland

                           —

                           Artikel 3 i aftalen Paraguay-Belgien

                           —

                           Artikel 3 i aftalen Paraguay-Spanien

                           —

                           Artikel 4 i udkast til aftale Paraguay-Italien

                           —

                           Artikel 3 i aftalen Paraguay-Nederlandene

                           —

                           Artikel 4 i udkast til aftale Paraguay-UK.

               b)

               Afvisning, tilbagekaldelse, suspendering og begrænsning af godkendelser og tilladelser:

                           —

                           Artikel 4 i aftalen Paraguay-Tyskland

                           —

                           Artikel 4 i aftalen Paraguay-Belgien

                           —

                           Artikel 4 i aftalen Paraguay-Spanien

                           —

                           Artikel 5 i udkast til aftale Paraguay-Italien

                           —

                           Artikel 4 i aftalen Paraguay-Nederlandene

                           —

                           Artikel 5 i udkast til aftale Paraguay-UK.

               c)

               Myndighedskontrol:

                           —

                           Artikel 10 i udkast til aftale Paraguay-Italien

                           —

                           Artikel 14 i udkast til aftale Paraguay-UK.

               d)

               Beskatning af flybrændstof:

                           —

                           Artikel 6 i aftalen Paraguay-Tyskland

                           —

                           Artikel 5 i aftalen Paraguay-Belgien

                           —

                           Artikel 5 i aftalen Paraguay-Spanien

                           —

                           Artikel 6 i udkast til aftale Paraguay-Italien

                           —

                           Artikel 5 i aftalen Paraguay-Nederlandene

                           —

                           Artikel 8 i udkast til aftale Paraguay-UK.

               e)

               Transporttakster for strækninger inden for Det Europæiske Fællesskab:

                           —

                           Artikel 9 i aftalen Paraguay-Tyskland

                           —

                           Artikel 9 i aftalen Paraguay-Belgien

                           —

                           Artikel 6 i aftalen Paraguay-Spanien

                           —

                           Artikel 8 i udkast til aftale Paraguay-Italien

                           —

                           Artikel 9 i aftalen Paraguay-Nederlandene

                           —

                           Artikel 7 i udkast til aftale Paraguay-UK.

         BILAG III
   Liste over andre stater, som der henvises til i denne aftales artikel 2

               a)

               Republikken Island (i medfør af aftalen om Det Europæiske Økonomiske Samarbejdsområde)

               b)

               Fyrstendømmet Liechtenstein (i medfør af aftalen om Det Europæiske Økonomiske Samarbejdsområde)

               c)

               Kongeriget Norge (i medfør af aftalen om Det Europæiske Økonomiske Samarbejdsområde)

               d)

               Det Schweiziske Forbund (i medfør af aftalen mellem Det Europæiske Fællesskab og Det Schweiziske Forbund om luftfart)


title: 2009/745/EF: Rådets afgørelse af 24. september 2009 om beskikkelse af fire tjekkiske medlemmer af og syv tjekkiske suppleanter til Regionsudvalget

text:
               9.10.2009

               DA

               Den Europæiske Unions Tidende

               L 265/40

      RÅDETS AFGØRELSE

   af 24. september 2009
   om beskikkelse af fire tjekkiske medlemmer af og syv tjekkiske suppleanter til Regionsudvalget
   (2009/745/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstilling fra den tjekkiske regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF om beskikkelse af medlemmerne af og suppleanterne til Regionsudvalget for perioden 26. januar 2006 til 25. januar 2010 (1).

               (2)

               Der er blevet fire pladser ledige som medlemmer af Regionsudvalget, efter at Stanislav JURÁNEKs, Josef PAVELs, Evžen TOŠENOVSKÝ og Jan ZAHRADNÍKs mandater er udløbet. Der er blevet syv pladser ledige som suppleanter til Regionsudgalget, efter at Petr BENDLs, Pavel HORÁKs, Miloš VYSTRČILs, Rostislav VŠETEČKAs, Jiří ŠULCs, Petr SKOKANs og Petr ZIMMERMANNs mandater er udløbet —

         TRUFFET FØLGENDE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2010:

               a)

               som medlemmer:

                           —

                           Stanislav EICHLER, President of Liberec Region

                           —

                           Josef NOVOTNÝ, President of Karlovy Vary Region

                           —

                           Jaroslav PALAS, President of Moravia-Silesia Region

                           —

                           Jiří ZIMOLA, President of South Bohemian Region

                     og

               b)

               som suppleanter:

                           —

                           Radko MARTÍNEK, President of Pardubice Region

                           —

                           Martin TESAŘÍK, President of Olomouc Region

                           —

                           David RATH, President of Central Bohemia Region

                           —

                           Jiří BĚHOUNEK, President of Vysočina Region

                           —

                           Milada EMMEROVÁ, President of Pilsen Region

                           —

                           Stanislav EICHLER, President of Liberec Region

                           —

                           Lubomír FRANC, President of Hradec Králové Region.

         Artikel 2
   Denne afgørelse har virkning fra dagen for vedtagelsen.

      Udfærdiget i Bruxelles, den 24. september 2009.

            På Rådets vegne

         M. OLOFSSON

            Formand

      (1)  EUT L 56 af 25.2.2006, s. 75.


title: Rådets afgørelse 2013/726/FUSP af 9. december 2013 om støtte til UNSCR 2118 (2013) og OPCW's eksekutivråd EC-M-33/Dec 1 inden for rammerne af gennemførelsen af EU-strategien mod spredning af masseødelæggelsesvåben

text:
               10.12.2013

               DA

               Den Europæiske Unions Tidende

               L 329/41

         RÅDETS AFGØRELSE 2013/726/FUSP
   af 9. december 2013
   om støtte til UNSCR 2118 (2013) og OPCW's eksekutivråd EC-M-33/Dec 1 inden for rammerne af gennemførelsen af EU-strategien mod spredning af masseødelæggelsesvåben
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 26, stk. 2, og artikel 31, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 27. september 2013 vedtog Eksekutivrådet under Organisationen for Forbud mod Kemiske Våben (OPCW) på sit EC-M-33-møde en afgørelse om destruktion af Syriens kemiske våben.

               (2)

               Den 27. september 2013 vedtog De Forenede Nationers Sikkerhedsråd resolution 2118 (2013), der bakkede op om OPCW's eksekutivråds afgørelse og erklærede sig dybt rystet over den brug af kemiske våben den 21. august 2013 i Rif Damaskus, som FN's mission havde bekræftet, og fordømte de drab på civile, som blev en følge heraf, bekræftede, at brugen af kemiske våben udgør en alvorlig overtrædelse af folkeretten og understregede, at de ansvarlige for enhver brug af kemiske våben skal stilles til regnskab for det; og det understregede, at den eneste løsning på den aktuelle krise i Den Syriske Arabiske Republik er en inklusiv syrisk ledet proces baseret på Genèvekommunikéet fra 30. juni 2012, og understregede, at det er nødvendigt at indkalde den internationale konference om Syrien hurtigst muligt.

               (3)

               Den Syriske Arabiske Republik erkendte i en erklæring eksistensen af et stort program for kemiske våben og betydelige mængder af kemiske våben, herunder farlige, toksiske kemiske komponenter af sådanne våben, der giver anledning til alvorlige betænkeligheder med hensyn til ikkespredning, nedrustning og sikkerhed.

               (4)

               Efter Den Syriske Arabiske Republiks tiltrædelse af konventionen om forbud mod udvikling, fremstilling, oplagring og anvendelse af kemiske våben og sådanne våbens tilintetgørelse (i det følgende »konvention om kemiske våben« eller »CWC«) med virkning fra den 14. oktober 2013, er OPCW ansvarlig for at kontrollere Syriens overholdelse af CWC og betingelserne i alle relevante OPCW's eksekutivråds afgørelser og, som led i den fælles mission, samt for at påse overholdelse af betingelserne i alle relevante FN's Sikkerhedsråds resolutioner.

               (5)

               Den 16. oktober 2013 mindede OPCW's generaldirektør de stater, der er parter i CWC (note S/1132/2013) om, at eksekutivrådet i sin afgørelse om destruktion af Syriens kemiske våben (EC-M-33/Dec 1) bl.a. besluttede at gøre en øjeblikkelig indsats for at indføre finansieringsmekanismer for aktiviteter vedrørende Den Syriske Arabiske Republik, som sekretariatet udfører, og at opfordre alle de parter i konventionen, der har mulighed for det, til at yde frivillige bidrag til aktiviteter i forbindelse med gennemførelsen af afgørelsen. I den samme note blev alle parterne opfordret til at yde deres eget frivillige bidrag, uanset beløbets størrelse, til trustfonden for Syrien for at medvirke til at tage måske en af de største udfordringer i organisationens historie op. Trustfonden kan også tage imod bidrag fra andre kilder, herunder ikkestatslige organisationer, institutioner eller private donorer.

               (6)

               Rådet for Den Europæiske Union udtrykte i sine konklusioner af 21. oktober 2013 tilfredshed med OPCW's eksekutivråds afgørelse og UNSCR 2118 og gav på ny udtryk for Unionens vilje til at overveje støtteforanstaltninger.

               (7)

               Det Europæiske Råd vedtog den 12. december 2003 EU's strategi mod spredning af masseødelæggelsesvåben (»strategien«), der i kapitel III indeholder en oversigt over foranstaltninger til at bekæmpe sådan spredning, som skal træffes både i Unionen og i tredjelande.

               (8)

               Strategien understreger den centrale rolle, som CWC og OPCW spiller i bestræbelserne på at opnå en verden uden kemiske våben.

               (9)

               Unionen er aktivt i gang med at gennemføre strategien og iværksætte de foranstaltninger, der er opført i oversigten i strategiens kapitel III, især ved at stille finansielle midler til rådighed for specifikke projekter, der gennemføres af multilaterale organisationer såsom OPCW. Rådet vedtog derfor den 23. marts 2012 afgørelse 2012/166/FUSP (1) til støtte for OPCW's aktiviteter.

               (10)

               Den 21. november 2013 rettede generaldirektøren for OPCW en henvendelse til Unionen om at yde et bidrag til trustfonden for Syrien.

               (11)

               Den tekniske gennemførelse af denne afgørelse bør overlades til OPCW. De projekter, som Unionen støtter, kan kun finansieres gennem frivillige bidrag til OPCW's trustfond. De pågældende bidrag fra Unionen vil medvirke til at sætte OPCW i stand til at fuldføre de opgaver, der er opført i de relevante OPCW's eksekutivråds afgørelser af 27. september og 15. november 2013 og i UNSCR 2118 af 27. september 2013.

               (12)

               Overvågningen af, at Unionens finansielle bidrag gennemføres korrekt, bør overlades til Kommissionen —

         VEDTAGET DENNE AFGØRELSE:
   Artikel 1
   1.   Unionen støtter OPCW's aktiviteter ved at bidrage til omkostningerne i forbindelse med inspektion af og kontrol med destruktionen af Syriens kemiske våben og til omkostningerne i forbindelse med aktiviteter, der supplerer mandatets centrale opgaver til støtte for UNSCR 2118 (2013) og OPCW's eksekutivråds afgørelse af 28. september om destruktionen af Syriens kemiske våben og efterfølgende og tilknyttede resolutioner og afgørelser.
   2.   Det projekt, der støttes via denne rådsafgørelse, er at stille situationskendskabsprodukter vedrørende sikkerheden for OPCW's og FN's fælles mission, herunder vejnettets beskaffenhed, til rådighed gennem levering af satellitbilleder og dertil knyttede informationsprodukter fra EU's Satellitcenter (EU SATCEN) til OPCW.
   Bilaget indeholder en detaljeret beskrivelse af projektet.
   Artikel 2
   1.   Unionens højtstående repræsentant for udenrigsanliggender og sikkerhedspolitik (»HR«) er ansvarlig for gennemførelsen af denne afgørelse.
   2.   Den tekniske gennemførelse af de i artikel 1, stk. 2, omhandlede projekter forestås af OPCW. OPCW udfører denne opgave under HR's ansvar. Med henblik herpå indgår HR de nødvendige aftaler med OPCW.
   Artikel 3
   1.   Det finansielle referencegrundlag for gennemførelsen af de i artikel 1, stk. 2, nævnte projekter er på 2 311 842 EUR.
   2.   De udgifter, der finansieres med beløbet i stk. 1, forvaltes i overensstemmelse med de procedurer og regler, der gælder for EU's budget.
   3.   Kommissionen overvåger, at de i stk. 1 omhandlede udgifter forvaltes korrekt. Med henblik herpå indgår den en finansieringsaftale med OPCW. Det skal fremgå af aftalen, at OPCW sikrer, at Unionens bidrag bliver synligt i en grad, der svarer til dets størrelse.
   4.   Kommissionen bestræber sig på at indgå den finansieringsaftale, der er omhandlet i stk. 3, snarest muligt efter denne afgørelses ikrafttræden. Den underretter Rådet om eventuelle vanskeligheder i forbindelse med denne proces og om datoen for indgåelsen af finansieringsaftalen.
   Artikel 4
   1.   HR aflægger rapport til Rådet om gennemførelsen af denne afgørelse på grundlag af regelmæssige rapporter udarbejdet af OPCW. Disse rapporter skal danne grundlag for Rådets evaluering.
   2.   Kommissionen forelægger Rådet oplysninger om de finansielle aspekter af gennemførelsen af det projekt, der er nævnt i artikel 1, stk. 2.
   Artikel 5
   1.   Denne afgørelse træder i kraft på dagen for vedtagelsen.
   2.   Den udløber 12 måneder efter datoen for indgåelsen af den i artikel 3, stk. 3, omhandlede finansieringsaftale mellem Kommissionen og OPCW eller den 10. juni 2014 , hvis der ikke inden denne dato er indgået en sådan finansieringsaftale.

      Udfærdiget i Bruxelles, den 9. december 2013.

            På Rådets vegne

         A. PABEDINSKIENĖ

            Formand

      (1)  Rådets afgørelse 2012/166/FUSP af 23. marts 2012 til støtte for Organisationen for Forbud mod Kemiske Våbens (OPCW's) aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 87 af 24.3.2012, s. 49).

      BILAG

         EU-STØTTE TIL UNSCR 2118 (2013) OG OPCW'S EKSEKUTIVRÅD EC-M-33/DEC 1 INDEN FOR RAMMERNE AF GENNEMFØRELSEN AF EU'S STRATEGI MOD SPREDNING AF MASSEØDELÆGGELSESVÅBEN

         Projekt:   Stille satellitbilleder til rådighed for OPCW som led i OPCW's og FN's fælles mission

         Mål:

      At støtte OPCW, som led i OPCW's og FN's fælles mission, i dets opgaver i henhold til relevante UNSCR og OPCW's eksekutivråds afgørelser samt betingelserne i konventionen om kemiske våben.

         Resultater:

      Evaluering af vejnettets beskaffenhed, navnlig oplysninger om vejspærringer og vejtrafikvanskeligheder; og større viden om situationen på stedet i forbindelse med OPCW's og FN's fælles mission i Syrien og i forbindelse med steder, der skal besøges/inspiceres.

         Aktiviteter:
      Der vil blive ydet støtte til OPCW i form af levering af op til 5 satellitbilledsprodukter fra EU's Satellitcenter (EU SATCEN) til OPCW om ugen i hele perioden med start fra kontraktens undertegnelse og indtil den 31. december 2014.
      FN og OPCW vil udvikle deres aktiviteter i samarbejde med relevante partnere, herunder internationale organisationer og agenturer, for at sikre effektive synergier og undgå overlapninger.


Vigtig juridisk meddelelse

|

E2000C0330(03)

Godkendelse af Statsstøtte i henhold til artikel 61 i EØS-aftalen og artikel 3, stk. 1, i den akt, der henvises til i punkt 1 b) i bilag XV til EØS-aftalen - EFTA-Tilsynsmyndighedens beslutning om ikke at gøre indsigelse

EF-Tidende nr. C 091 af 30/03/2000 s. 0007 - 0007

Godkendelse af Statsstøtte i henhold til artikel 61 i EØS-aftalen og artikel 3, stk. 1, i den akt, der henvises til i punkt 1 b) i bilag XV til EØS-aftalenEFTA-Tilsynsmyndighedens beslutning om ikke at gøre indsigelse(2000/C 91/09)Dato for vedtagelse af beslutningen: 16.12.1999Medlemsstat: NorgeSag nr.: 99-009Støtteordning: Ændring og forlængelse af statsstøtten til skibsbygningsindustrien (tilskud til bygning og ombygning af skibe; eksportkreditgarantier for skibe)Formål: Kontraktrelateret støtte til skibsbygningsindustrienRetsgrundlag: Den årlige finanslov: tilskud: "Regelverk for forvalting av statleg støtte ved bygging av skip"; garantier: "Vedtekter for Garanti-Instituttet for Eksportkreditt (GIEK)" og "Stortingvedtak av 25. Mai 1993 for alminnelig ordning med senere endringer"Rammebeløb: Tilskud: 507,5 mio. NOK for 1999 og 687,5 mio. NOK for 2000Støttens form: Tilskud og garantierStøtteintensitet eller støttebeløb: Lån: 9 % af kontraktværdien for nybygninger med en kontraktværdi over 10 mio. EUR og 4,5 % af kontraktværdien for mindre skibe og ombygningerVarighed: Indtil 31.12.2000


title: Kommissionens afgørelse af 17. februar 2010 om udnævnelse af medlemmerne af og suppleanterne i Den Europæiske Rådgivende Forbrugergruppe

text:
               27.2.2010

               DA

               Den Europæiske Unions Tidende

               C 50/4

         KOMMISSIONENS AFGØRELSE
   af 17. februar 2010
   om udnævnelse af medlemmerne af og suppleanterne i Den Europæiske Rådgivende Forbrugergruppe
   2010/C 50/03
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Kommissionens afgørelse 2009/705/EF af 14. september 2009 om nedsættelse af en europæisk rådgivende forbrugergruppe (1), særlig artikel 4, og
   ud fra følgende betragtninger:

               (1)

               Mandatet for de nuværende medlemmer af Den Europæiske Rådgivende Forbrugergruppe udløb den 14. november 2009.

               (2)

               Der skal derfor udnævnes nye medlemmer og suppleanter for en treårig periode på grundlag af indstillingerne fra medlemsstaterne og de europæiske forbrugerorganisationer —

         VEDTAGET DENNE AFGØRELSE:
   Eneste artikel
   Følgende personer udnævnes til medlem af eller suppleant i Den Europæiske Rådgivende Forbrugergruppe for en treårig periode:

               Medlemmer

               Suppleanter

               Gilles de HALLEUX (BE)

               Thibault WILLAERT (BE)

               Asen NENOV (BG)

               Bogomil NIKOLOV (BG)

               Karel PAVLÍK (CZ)

               Libor DUPAL (CZ)

               Rasmus KJELDAHL (DK)

               Benedicte FEDERSPIEL (DK)

               Cornelia TAUSCH (DE)

               Heinz WILLNAT (DE)

               Linda LÄÄNESAAR (EE)

               Enn-Toivo ANNUK (EE)

               James DOORLEY (IE)

               Dermott JEWELL (IE)

               Evangelia KEKELEKI (EL)

               Konstantinos DAGKOS (EL)

               Conchy MARTIN REY (ES)

               Eugenio RIBÓN SEISDEDOS (ES)

               Sandrine PERROIS (FR)

               Elsa COHEN (FR)

               Massimiliano DONA (IT)

               Carlo PILERI (IT)

               Giorgos TZIAPOURAS (CY)

               Maria FOTIOU (CY)

               Baiba MILTOVIČA (LV)

               Aivars SMAGARS (LV)

               Eglė KYBARTIENĖ (LT)

               Zita ČEPONYTÉ (LT)

               Eugène KIRSCH (LU)

               Bob SCHMITZ (LU)

               Zsolt HAJNAL (HU)

               Anita CZÁR (HU)

                  Udnævnes senere (MT)

                  Udnævnes senere (MT)

               Rogier KLIMBIE (NL)

               Rob DORSCHEIDT (NL)

               Karl KOLLMANN (AT)

               Ulrike DOCEKAL (AT)

               Olesia FRĄCZEK (PL)

               Grażyna ROKICKA (PL)

               Luís SILVEIRA RODRIGUES (PT)

               Patrícia GOMES (PT)

               Emil BOJIN (RO)

               Sorin TOMA (RO)

               Breda KUTIN (SI)

               Živa DROL NOVAK (SI)

               Miroslav TULÁK (SK)

               Božena STAŠENKOVÁ (SK)

               Tuula SARIO (FI)

               Kaisa PANNIMAA-PÄTSI (FI)

               Jens HENRIKSSON (SE)

               Jan BERTOFT (SE)

               Michelle SMYTH (UK)

               Jill JOHNSTONE (UK)

               Stephen RUSSELL (ANEC)

               Chiara GIOVANNINI (ANEC)

               Monique GOYENS (BEUC)

               Ursula PACHL (BEUC)

      Udfærdiget i Bruxelles, den 17. februar 2010.

            For Kommissionens

            På formanden vegne

         Robert MADELIN

            Generaldirektør for sundhed og forbrugere

      (1)  EUT L 244 af 16.9.2009, s. 21.


title: 2013/169/EU: Den Europæiske Centralbanks afgørelse af 20. marts 2013 om reglerne for anvendelsen af udækkede statsgaranterede bankobligationer, der anvendes til eget brug, som sikkerhed for Eurosystemets pengepolitiske operationer (ECB/2013/6)

text:
               5.4.2013

               DA

               Den Europæiske Unions Tidende

               L 95/22

         DEN EUROPÆISKE CENTRALBANKS AFGØRELSE
   af 20. marts 2013
   om reglerne for anvendelsen af udækkede statsgaranterede bankobligationer, der anvendes til eget brug, som sikkerhed for Eurosystemets pengepolitiske operationer
   (ECB/2013/6)
   (2013/169/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127, stk. 2, første led,
   under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, og artikel 12.1, 14.3 og 18.2, og
   ud fra følgende betragtninger:

               (1)

               I henhold til artikel 18.1 i statutten for Det Europæiske System af Centralbanker og Den Europæiske Centralbank kan Den Europæiske Centralbank (ECB) og de nationale centralbanker i de medlemsstater, der har euroen som valuta, (herefter »de nationale centralbanker«) udføre lånetransaktioner med kreditinstitutter og andre markedsdeltagere, hvor lån ydes imod passende sikkerhed. De generelle betingelser, hvorunder ECB og de nationale centralbanker er rede til at indgå i lånetransaktioner, herunder kriterierne for afgørelse af belånbarheden af sikkerhed med henblik på Eurosystemets lånetransaktioner, er fastlagt i bilag I til retningslinje ECB/2011/14 af 20. september 2011 om Eurosystemets pengepolitiske instrumenter og procedurer (1).

               (2)

               I henhold til afsnit 1.6 i bilag I til retningslinje ECB/2011/14 kan Styrelsesrådet til enhver tid ændre instrumenter, betingelser, kriterier og procedurer for gennemførelsen af Eurosystemets pengepolitiske operationer.

               (3)

               Den direkte anvendelse af udækkede statsgaranterede bankobligationer, der anvendes til eget brug, og den indirekte anvendelse af disse obligationer, hvor de indgår i en pulje af dækkede obligationer, der er udstedt af den modpart, som også udstedte de udækkede bankobligationer, eller af enheder med snævre forbindelser til den pågældende modpart, bør fra den 1. marts 2015 helt udelukkes som sikkerhed for Eurosystemets pengepolitiske operationer. I ganske særlige tilfælde kan Styrelsesrådet undtage modparter, der deltager i Eurosystemets pengepolitiske operationer, midlertidigt fra dette forbud.

               (4)

               Betingelserne for denne udelukkelse bør fastlægges i en afgørelse fra ECB —

         VEDTAGET DENNE AFGØRELSE:
   Artikel 1
   Ændringer af reglerne for anvendelsen af udækkede statsgaranterede bankobligationer, der anvendes til eget brug, som sikkerhed
   1.   Fra den 1. marts 2015 må udækkede bankobligationer, der er udstedt af den modpart, som anvender obligationerne, eller af enheder med snævre forbindelser til modparten, og som er fuldt ud garanteret af en eller flere enheder i den offentlige sektor inden for Det Europæiske Økonomiske Fællesskab (EØF), der kan udskrive skatter, ikke længere anvendes af en sådan modpart som sikkerhed for Eurosystemets pengepolitiske operationer hverken: a) direkte, eller b) indirekte, hvor de indgår i en pulje af dækkede obligationer, der er udstedt af den modpart, som udstedte de udækkede bankobligationer, eller af enheder med snævre forbindelser til den pågældende modpart.
   2.   I ganske særlige tilfælde kan Styrelsesrådet træffe beslutning om midlertidige dispensationer fra forbuddet i stk. 1 for en periode på højst tre år. En anmodning om dispensation skal ledsages af en finansieringsplan, der angiver, hvorledes den anmodende modparts anvendelse af udækkede statsgaranterede bankobligationer til eget brug vil blive udfaset senest tre år efter meddelelse af dispensationen.
   3.   I tilfælde af uoverensstemmelse mellem denne afgørelse, retningslinje ECB/2011/14 og retningslinje ECB/2013/4 af 20. marts 2013 om yderligere midlertidige foranstaltninger vedrørende Eurosystemets refinansieringstransaktioner og belånbar sikkerhed (2), således som disse er gennemført på nationalt plan af de nationale centralbanker, har denne afgørelse forrang.
   Artikel 2
   Ikrafttrædelse
   Denne afgørelse træder i kraft den 22. marts 2013.

      Udfærdiget i Frankfurt am Main, den 20. marts 2013.

         Mario DRAGHI

            Formand for ECB

      (1)  EUT L 331 af 14.12.2011, s. 1.

      (2)  Se side 23 i denne EUT.


Avis juridique important

|

32001D0920

2001/920/EF: Rådets afgørelse af 4. december 2001 om indgåelse af en tillægsprotokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater, der optræder inden for rammerne af Den Europæiske Union, på den ene side og Republikken Slovenien på den anden side for at tage hensyn til resultatet af forhandlingerne mellem parterne om gensidige præferenceindrømmelser for visse vine, gensidig anerkendelse, beskyttelse og kontrol af vinbetegnelser og gensidig anerkendelse, beskyttelse og kontrol af betegnelser for spiritus og aromatiserede drikkevarer

EF-Tidende nr. L 342 af 27/12/2001 s. 0079 - 0081

Rådets afgørelseaf 4. december 2001om indgåelse af en tillægsprotokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater, der optræder inden for rammerne af Den Europæiske Union, på den ene side og Republikken Slovenien på den anden side for at tage hensyn til resultatet af forhandlingerne mellem parterne om gensidige præferenceindrømmelser for visse vine, gensidig anerkendelse, beskyttelse og kontrol af vinbetegnelser og gensidig anerkendelse, beskyttelse og kontrol af betegnelser for spiritus og aromatiserede drikkevarer(2001/920/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum, og artikel 300, stk. 4,under henvisning til forslag fra Kommissionen, ogud fra følgende betragtninger:(1) Europaaftalen om oprettelse af en associering mellem De Europæiske Fællesskaber og deres medlemsstater, der optræder inden for rammerne af Den Europæiske Union, på den ene side, og Republikken Slovenien på den anden side, i det følgende benævnt "Europaaftalen", trådte i kraft den 1. februar 1999(1).(2) I overensstemmelse med de direktiver, som Rådet vedtog den 17. april 1996, har Kommissionen og Republikken Slovenien afsluttet forhandlinger om nye gensidige handelsindrømmelser for visse vine og om gensidig anerkendelse, beskyttelse og kontrol af vin- og spiritusbetegnelser. For at sikre overensstemmelse med de øvrige ansøgerlande bør resultaterne af disse forhandlinger integreres inden for rammerne af Europaaftalen i form af en tillægsprotokol.(3) Kommissionen bør, bistået af det toldkodeksudvalg, der er nedsat ved artikel 248a i Rådets forordning (EØF) nr. 2913/92 af 12. oktober 1992 om indførelse af en EF-toldkodeks(2), kunne vedtage gennemførelsesforordningerne om præferencehandelsindrømmelser for visse vine uanset artikel 62 i Rådets forordning (EF) nr. 1493/1999 af 17. maj 1999 om den fælles markedsordning for vin(3). Kommissionen foretager de nødvendige ændringer og tekniske tilpasninger af gennemførelsesforordningerne, som kan blive resultatet af nye præferenceaftaler, protokoller, brevvekslinger eller andre akter indgået mellem Det Europæiske Fællesskab og Republikken Slovenien, eller som bliver nødvendige efter ændringer af KN- og Taric-koderne.(4) For at lette gennemførelsen af visse bestemmelser i protokollen bør Kommissionen bemyndiges til på Fællesskabets vegne at godkende beslutninger om ændring af listerne og protokollerne til aftalen om gensidig anerkendelse, beskyttelse og kontrol af vinbetegnelser (bilag 2 til protokollen) og til aftalen om gensidig anerkendelse, beskyttelse og kontrol af betegnelser for spiritus og aromatiserede drikkevarer (bilag 3 til protokollen). Ved vedtagelsen af disse akter bør Kommissionen bistås af henholdsvis Forvaltningskomitéen for Vin nedsat ved artikel 74 i forordning (EF) nr. 1493/1999 og Gennemførelseskomitéen for Spiritus nedsat ved artikel 13 i Rådets forordning (EØF) nr. 1576/1989 af 29. maj 1989 om fastlæggelse af almindelige regler for definition, betegnelse og præsentation af spiritus(4) samt den gennemførelseskomité, der er nedsat ved artikel 12 i Rådets forordning (EØF) nr. 1601/91 af 10. juni 1991 om almindelige regler for definition, betegnelse og præsentation af aromatiserede vine, aromatiserede vinbaserede drikkevarer og aromatiserede cocktails af vinprodukter(5).(5) De nødvendige foranstaltninger til gennemførelse af denne afgørelse bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen(6) -TRUFFET FØLGENDE AFGØRELSE:Artikel 1Tillægsprotokollen om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater, der optræder inden for rammerne af Den Europæiske Union, på den ene side og Republikken Slovenien på den anden side, for at tage hensyn til resultatet af forhandlingerne mellem parterne om gensidige præferenceindrømmelser for visse vine, gensidig anerkendelse, beskyttelse og kontrol af vinbetegnelser og gensidig anerkendelse, beskyttelse og kontrol af betegnelser for spiritus og aromatiserede drikkevarer (i det følgende benævnt "protokollen") godkendes på Fællesskabets vegne.Teksten til protokollen er knyttet til denne afgørelse.Artikel 21. Formanden for Rådet bemyndiges til at udpege den person, der er beføjet til at undertegne protokollen på Fællesskabets vegne for at give udtryk for Fællesskabets samtykke til at være bundet heraf.2. Formanden for Rådet meddeler på Fællesskabets vegne notifikation af godkendelsen som fastsat i nævnte protokols artikel 3.Artikel 3Bestemmelser om anvendelsen af toldkontingenter for visse vine som fastsat i bilag I til protokollen samt ændringer og tekniske tilpasninger af gennemførelsesforordningerne, som bliver nødvendige efter ændringer af KN-koderne og Taric-underopdelingerne, eller som skyldes indgåelsen af nye aftaler, protokoller, brevvekslinger eller andre akter mellem Fællesskabet og Republikken Slovenien, vedtages af Kommissionen efter proceduren i artikel 4, stk. 2, i denne afgørelse uanset artikel 62 i forordning (EF) nr. 1493/1999.Artikel 41. Kommissionen bistås af det toldkodeksudvalg, der er nedsat ved artikel 248a i forordning (EØF) nr. 2913/92.2. Når der henvises til dette stykke, anvendes artikel 4 og 7 i afgørelse 1999/468/EF.Tidsrummet i artikel 4, stk. 3, i afgørelse 1999/468/EF fastsættes til tre måneder.3. Udvalget vedtager selv sin forretningsorden.Artikel 51. I forbindelse med Associeringsudvalgets afgørelser om udarbejdelse af fortegnelser over beskyttede betegnelser, jf. artikel 4, stk. 7, og artikel 14, stk. 2, litra a), i aftalen om gensidig anerkendelse, beskyttelse og kontrol af vinbetegnelser, fastlægges Fællesskabets holdning af Rådet, der træffer afgørelse med kvalificeret flertal på forslag af Kommissionen.2. Ved anvendelsen af artikel 13 og 14 i aftalen om gensidig anerkendelse, beskyttelse og kontrol af vinbetegnelser indgår Kommissionen de fornødne akter til ændring af aftalen efter proceduren i artikel 6, stk. 2, i denne afgørelse, jf. dog stk. 1. For så vidt angår alle andre tilfælde, der er omfattet af ovennævnte artikler, er det Kommissionen, der fastlægger og fremlægger Fællesskabets holdning.Artikel 61. Kommissionen bistås af den forvaltningskomité for vin, der er nedsat ved artikel 74 i forordning (EF) nr. 1493/1999.2. Når der henvises til dette stykke, anvendes artikel 4 og 7 i afgørelse 1999/468/EF.Tidsrummet i artikel 4, stk. 3, i afgørelse 1999/468/EF fastsættes til en måned.3. Komitéen vedtager selv sin forretningsorden.Artikel 71. I forbindelse med Associeringsudvalget afgørelser om udarbejdelse af fortegnelser over beskyttede betegnelser, jf. artikel 4, stk. 5, og artikel 14, stk. 2, litra a), i aftalen om gensidig anerkendelse, beskyttelse og kontrol af betegnelser for spiritus og aromatiserede drikkevarer, fastlægges Fællesskabets holdning af Rådet, der træffer afgørelse med kvalificeret flertal på forslag af Kommissionen.2. Ved anvendelsen af artikel 13 og 14 i aftalen om gensidig anerkendelse, beskyttelse og kontrol af betegnelser for spiritus og aromatiserede drikkevarer indgår Kommissionen de fornødne akter til ændring af fortegnelserne og protokollen til aftalen efter proceduren i artikel 8, stk. 2, i denne afgørelse, jf. dog stk. 1. For så vidt angår alle andre tilfælde, der er omfattet af ovennævnte artikler, er det Kommissionen, der fastlægger og fremlægger Fællesskabets holdning.Artikel 81. Kommissionen bistås af den gennemførelseskomité for spiritus, der er nedsat ved artikel 13 i forordning (EØF) nr. 1576/89, og den gennemførelseskomité for aromatiserede vine, aromatiserede vinbaserede drikkevarer og aromatiserede cocktails af vinprodukter, der er nedsat ved artikel 12 i Rådets forordning (EØF) nr. 1601/91.2. Når der henvises til dette stykke, anvendes artikel 5 og 7 i afgørelse 1999/468/EF.Tidsrummet i artikel 5, stk. 2, i afgørelse 1999/468/EF fastsættes til en måned.3. Komitéerne vedtager selv deres forretningsorden.Artikel 9Denne afgørelse offentliggøres i De Europæiske Fællesskabers Tidende.Udfærdiget i Bruxelles, den 4. december 2001.På Rådets vegneD. ReyndersFormand(1) EFT L 51 af 26.2.1999, s. 3.(2) EFT L 302 af 19.10.1992, s. 1. Senest ændret ved forordning (EF) nr. 2700/2000 (EFT L 311 af 12.12.2000, s. 17).(3) EFT L 179 af 14.7.1999, s. 1. Senest ændret ved forordning (EF) nr. 2826/2000 (EFT L 328 af 23.12.2000, s. 2)(4) EFT L 160 af 12.6.1989, s. 1. Senest ændret ved Europa-Parlamentets og Rådets forordning (EF) nr. 3378/1994 (EFT L 366 af 31.12.1994, s. 1).(5) EFT L 149 af 14.6.1991, s. 1. Senest ændret ved Europa-Parlamentets og Rådets forordning (EF) nr. 2061/01 (EFT L 277 af 30.10.1996, s. 1).(6) EFT L 184 af 17.7.1999, s. 23.


Europa-Parlamentets beslutning om udvalgenes medlemstal